हड़ेटा में प्रत्याशियों ने शुरू किया डोर-टू-डोर प्रचार
गलोड़|नादौन ब्लाॅककी हड़ेटा पंचायत में सर्वसम्मति से चुनाव करवाने की अंतिम समय तक सहमति होने के कारण प्रधान और उपप्रधान पद के लिए मुकाबले काफी रोचक हो गए हैं। प्रधान पद की सीट इस बार यहां ओपन है। प्रधान पद के लिए यहां हड़ेटा के डॉ. शिव कुमार और मौजूदा उपप्रधान संजय कुमार के बीच मुकाबला हो रहा है। उपप्रधान के लिए लोअर हड़ेटा के बीएसएफ से रिटायर्ड हंसराज शर्मा का मुकाबला अश्वनी शर्मा से है। दोनों ही पदों के लिए यह पंचायत लोगों के लिए राजनीति का केंद्र बनी हुई है। पंचायत के हड़ेटा, शिमला दा ग्रां, डोडवीं, भसियार वार्डों में सदस्यों के चुनाव सर्वसम्मति से हो चुके हैं। केवल लोअर हड़ेटा गांव के एक वार्ड में सहमति नहीं बन पाई है। यहां अब वार्ड सदस्य के लिए अविनाश शर्मा का मुकाबला बालक राम से है। प्रधान पद के प्रत्याशी शिव कुमार पहली बार चुनाव मैदान में उतरे हैं। उनका कहना है कि वह केवल समाजसेवा के लिए चुनाव लड़ रहे हैं। डॉ. शिव कुमार का कहना है कि उन्होंने पहले चरण का जनसंपर्क अभियान सभी वार्डों में घर-घर जाकर पूरा कर लिया है। उन्होंने समर्थकों संग पोस्टरबाजी का पहले दौर का अभियान पूरा कर डोर टू डोर प्रचार तेज कर दिया है। उनका कहना है कि पंचायत के सभी वार्डों में उन्हें वोटर्स का भरपूर सहयोग मिल रहा है। इस मौके पर उनके साथ राजकुमार, अवतार चंद, सुरेश शर्मा, रणविजय सहित कई अन्य समर्थक भी प्रचार में पूरा साथ दे रहे हैं।
hin_Deva hin_Deva